# Aполинаризам

### Из пројекта Википедија

Aполинаризам је учење које носи име по свом оснивачу Аполинарију, лаодикијском епископу (умро око 390. г.). Аполинарије је негирао присуство људске душе у Христу. Пријатељ Светог Атанасија и бранилац никејског учења, Аполинарије тврди да је Христ радикално различит од нас и да је само "сличан" људима. По овом учењу, пошто људско тело не може постојати само од себе, потребно му је оживљујуће начело. У човеку ту улогу игра душа, али у Христу душа је замењена божанским Логосом. Логос је животно начело и физичкога и психичкога. Христово тело живо је божанским Логосом, а не људском разумном душом. Тако Христ није имао разум ну душу или ум и вољу. Црква није прихватила овакво учење јер су његове импликације радикалне: не само да би Христ у оваквом случају имао ненормално човештво, него не би био ни стварни човек. Међутим, Оваплоћењем Христ је примио људску природу у њеној целини, укључујући и разумну душу и вољу. Својства људске природе нису била разрушена, него искупљена и потврђена управо зато што су била сједињена са Логосом. Аполинаристичка христологија, закључком да Христ није имао пуну људску природу, поново се враћала аријанству.

| Овај незавршени чланак Aполинаризам, везан је за вере. Користећи правила Википедије, допринесите допунивши га.

Добављено из "http://sr.wikipedia.org../../../a/%D0%BF/%D0%BE/A%D0%BF%D0%BE%D0%BB%D0%B8%D0%BD%D0%B0%D1%80%D0%B8%D0%B7%D0%B0%D0%BC.html"

Категорије страница: Клице вера · Јереси · Хришћанство · Православље

##### Views

- Чланак
- разговор
- Тренутна ревизија

##### Претрага

##### Други језици

- Česky
- English
- Esperanto
- Español
- Suomi
- Français
- Galego
- Interlingua
- Bahasa Indonesia
- Nederlands
- Slovenčina
- Svenska